59ኛው የዓለም ቱሪዝም  ጉባኤ  በሚቀጥለው ሳምንት በአዲስ አበባ ይካሄዳል
የተባበሩት መንግሥታት ድርጅት የአፍሪካ ቱሪዝም ጉባኤ በሚቀጥለው ሳምንት  በአዲስ አበባ እንደሚካሄድ የባህልና ቱሪዝም  ሚኒስቴር አስታወቀ ።የባህልና ቱሪዝም ሚኒስትር ዲኤታ ወይዘሮ መዓዛ ገብረመድህን በትናንትናው ዕለት በሠጡት  መግለጫ  ጉባኤው በአፍሪካ የኮንፍረንስ ቱሪዝምን ከማጠናከር ባለፈ የአህጉሪቱን የቱሪዝም ገጽታና ሃብቶችን ለማስተዋወቅ  ያግዛል ብለዋል ።እንደ  ወይዘሮ  ማዕዛ  ገለጻ  ጉባኤው ከሚያዚያ 10 እስከ ሚያዚያ 13 ድረስ  በአዲስ  አበባ ከተማ በሸራተን ሆቴል የዓለም የቱሪዝም ድርጅት ዋና ፀሃፊ በተገኙበትና  200 ተሳታፊዎችን  ባሉበት ይካሄዳል ።  በጉባኤው ከአፍሪካ አህጉር የቱሪዝም መስክ ልማት ተግዳሮቶችና መፍትሄዎቻቸው ላይ ትኩረት በመሥጠት ውይይት ይደረጋል ተብሎ እንደሚጠበቅ ሚንስትር ዲኤታዋ ተናግረዋል ።በተጨማሪም የዓለም አቀፍ የቱሪዝም ዘርፍ እንቅስቃሴ ሌላው በጉባኤው ውይይት የሚደርግበት ጉዳይ እንደሚሆን ይጠበቃል ።በ59ኛው የዓለም ቱሪዝም ጉባኤ የአባል ሃገራት ሚኒስትሮች፣ የዘርፉ ባለሙያዎች፣ የቻይና ቱሪዝም አስተዳደር አመራሮችና አለም አቀፍ ብዙሃን መገናኛዎች ተሳታፊ እንደሚሆኑ ዋልታ ሚዲያ ኮርፖሬት ዘግቧል ። 